বিচারপতি বর্মাকে ফেরানোর প্রতিবাদে বার অ্যাসোসিয়েশনের কর্মবিরতি

নয়াদিল্লি: দিল্লি হাইকোর্টের (Delhi High Court) বিচারপতি যশবন্ত বর্মাকে (Justice Yashwant Verma) এলাহাবাদ হাইকোর্টে (Allahabad High Court) ফেরত পাঠাতে সুপারিশ করেছিল কলেজিয়াম। তার প্রতিবাদে অনির্দিষ্টকালের কর্মবিরতি ঘোষণা করল এলাহাবাদ হাইকোর্ট বার অ্যাসোসিয়েশন (Allahabad Bar Association)। বার অ্যাসোসিয়েশনের আবেদন, কলেজিয়ামের সিদ্ধান্তে কেন্দ্রীয় সরকার যেন সাড়া না দেয়।

বিচারপতি বর্মাকে এলাহাবাদ হাইকোর্টে ফেরত পাঠানোর বিরুদ্ধে আবেদন বার অ্যাসোসিয়েশন। কিন্তু তা সত্ত্বেও সুপ্রিম কোর্ট কলেজিয়াম (Supreme Court Collegium) সেই আবেদনে সাড়া না দেওয়ায় অ্যাসোসিয়েশনের সাধারণ সভায় সর্বসম্মতিক্রমে অনির্দিষ্টকালের কর্মবিরতির সিদ্ধান্ত নেওয়া হল। বিচার বিভাগীয় কাজের পাশাপাশি নতুন কোন মামলা যাতে দায়ের না হয়, সেজন্য ফোটো এফিডেফিট সেন্টার বন্ধ থাকবে বলে ঘোষণা করা হয়েছে। কোনও ওথ কমিশনার বা সরকারি আইনজীবী যদি মঙ্গলবারেও কাজ করেন, তাহলে তাঁদের বিরুদ্ধে কোনও ব্যবস্থা নেওয়া হলে অ্যাসোসিয়েশন তার বিরোধিতা করবে না বলেও জানানো হয়েছে।

আরও পড়ুন: বাড়ছে শিক্ষার্থীদের আত্মহত্যা! উদ্বিগ্ন সুপ্রিম কোর্টের টাস্ক ফোর্স গঠন

উল্লেখ্য, বিচারপতি বর্মার বাড়ি সংলগ্ন স্টোর রুম থেকে অর্ধদগ্ধ নগদ টাকা উদ্ধারের সংবাদ নিয়ে বিতর্কের সূত্রপাত। সেই সূত্রে দিল্লি হাইকোর্টের প্রধান বিচারপতির রিপোর্ট সুপ্রিম কোর্টে জমা পড়ার পর তা প্রকাশ্যে এসেছে। অন্যদিকে তিন বিচারপতিকে নিয়ে এই প্রসঙ্গে গঠিত বিশেষ কমিটিকে তদন্তের নির্দেশ দিয়েছেন সুপ্রিম কোর্টের প্রধান বিচারপতি সঞ্জীব খান্না। সেই সঙ্গে ২৪ মার্চ সন্ধ্যায় বিচারপতি বর্মাকে এলাহাবাদ হাইকোর্টে বদলির নির্দেশ জারি হয়।